3. ΑΝΑΓΚΑΣΤΙΚΟΣ ΝΟΜΟΣ της 24/31 Οκτ. 1934 (ΦΕΚ Α' 508) Περί τροποποιήσεως και συμπληρώσεως του από 8 Ιουλ. 1930 Π.Δ/τος περί διοικήσεως και διαχειρίσεως της εν Κρήτη Μοναστηριακής περιουσίας. Κατηργήθη δια του άρθρ. 137 Νόμ. 4149/ 1961 πλην της παρ. 6 του άρθρ. 10, όπερ παρατίθεται κατωτέρω: Άρθρ.10.-(Εν τέλει του άρθρ. 18 (του Π.Δ. 8/8 Ιουλ. 1930) προστίθενται τα εξής: α)Οι ήδη διατελούντες γραμματείς των ΟΔΜΠ Κρήτης διατηρούνται εν ταις θέσεσιν, εν αις είναι τοποθετημένοι. Οι εξ αυτών κεκτημένοι τουλάχιστον πενταετή υπηρεσίαν ως υπάλληλοι των τέως μοναστηριακών Ταμείων Κρήτης ή ως δημόσιοι υπάλληλοι και οι εν τω αυτώ βαθμώ διανύοντες πολυετή υπηρεσίαν, δικαιούνται προσαυξήσεως κατά τας περί δημοσίων υπαλλήλων ισχύουσας διατάξεις. Ο χρόνος των διατελεσάντων γραμματέων των Μ. Ταμείων ως και των διατελεσάντων υπαλλήλων παρά τη τέως Κρητική Πολιτεία συνυπολογίζεται και ως συντάξιμος και δια την προσαύξησιν λόγω πολυετούς υπηρεσίας. Ωσαύτως δικαιούνται οι ως άνω υπάλληλοι και προαγωγής μέχρι και του βαθμού τμηματάρχου α' τάξεως μετά τριετή τουλάχιστον ευδόκιμον υπηρεσίαν εν τω βαθμώ, ως αφετηρίας προς προαγωγήν από του βαθμού εισηγητού λογιζομένης της 8ης Ιουλ. 1930. Η απονομή προσαυξήσεως και προαγωγής γίνεται δια πράξεως του Υπουργού Θρησκευμάτων και Παιδείας μετ' απόφασιν του Κεντρικού Εποπτικού Συμβουλίου ΟΔΜΠ Κρήτης, στηριζομένην εις πρότασιν του οικείου Τοπικού Συμβουλίου. Ως αφετηρία δε προσαυξήσεως ή προαγωγής λογίζεται η ημερομηνία της κοινοποιήσεως της Υπουργικής πράξεως. Σελ. 367 255 Οι ως άνω υπάλληλοι απολαύουσι μονιμότητος, δυνάμενοι να απολυθώσι μόνον κατά τας περί των δημοσίων υπαλλήλων ισχύουσας διατάξεις κατ' αναλογίαν εφαρμοζομένας). Αι περί συντάξεως δημοσίων υπαλλήλων ισχύουσαι διατάξεις ισχύουσι κατ' αναλογίαν και δια τους ως άνω υπαλλήλους ων την σύνταξιν καταβάλλει ο οικείος ΟΔΜΠ έναντι των επί τούτω κρατήσεων δια την μέχρι της δημοσιεύσεως του παρόντος εν εκκλησιαστικώ Οργανισμώ προϋπηρεσίαν. (Αι λεπτομέρειαι της παρούσης παραγράφου κανονίζονται δια Β.Δ/τος, ως και τα προσόντα των εφεξής διορισθησομένων υπαλλήλων. 